**Ofrandă Ţie!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ofrandă Ţie!...

Ofrandă Ţie, Dumnezeule Ceresc

E tot ce am în suflet mai frumos -

Păstrat ca jertfa de un bun miros,

Şi în dreptatea Domnului Hristos

Cu care-a coborât din ceruri jos -

Ţi-aduc azi Ţie viaţa ce-o trăiesc

În ascultare, cel mai sfânt prinos!

Ofrandă Ţie, Prea Sfinte Creator

Cântarea mea de laudă...’nălţată,

Ţi-aduc din inima-mi reînviorată

De Dragostea la Golgota arătată,

Ca mântuirea să ne fie asigurată

Prin Haru-Ţi, iertător şi salvator

Ce-a anulat osânda blestemată!

Ofrandă Ţie, Prea Bunule Părinte

E rugăciunea mea de mulţumire,

Şi pentru cea mai sfântă izbăvire

Smerit, cu sufletul plin de iubire

Că-n Har,...Tu mi-ai dat mântuire,

Vreau să urmez pe căi preasfinte

Ce pun în suflet stropi de fericire!

Flavius Laurian Duverna

10 martie 2016